OpenLLM-France/wikimedia huggingface dataset:
# Atasco en la nacional

Atasco en la nacional és una pel·lícula espanyola dirigida per Josetxo San Mateo. Va ser rodada a la Ciutat de la Llum d’Alacant.

## Argument

Manuel (Pablo Carbonell) i Soledad (Anabel Alonso) formen un matrimoni amb tres fills: Sergio (Luisber Santiago) i Estíbaliz (Ana María Polvorosa), dos bessons de 16 anys, i Álex (Christian Casani) de 5 anys. Tota la família es va de vacances a la costa, a Cullera (València). Els problemes comencen amb els típics embussos a la carretera, després d'arribar a les tantes no els donen el pis que han llogat, i després de tot, tot allò era un somni de Manuel, mentre portava el cotxe en un embús.

## Repartiment

| Intèrpret | Personatge |
| Anabel Alonso | Soledad |
| Pablo Carbonell | Manuel Montoro "Manolo" |
| Luisber Santiago | Sergio Montoro |
| Ana Polvorosa | Estíbaliz Montoro |
| Roberto Sanmartín | Carlos |
| Bárbara de Lema | Begoña |
| Marta Chiner | Guardia Civil |
| Antonio de la Fuente | Iñaki |
| Malena Gracia | Malena |
| Christian Casani | Álex Montoro |
| Richard Collins-Moore | John |
| Carles Castillo | Pau |
| Salvador Madrid | Carlos |
| Maribel García | Ahinoa |
| Marta Rey | Vanessa |
| Norman Moltó | Iker |
| Laura Pérez | Chica Discoteca 1 |
| Patricia Martínez | Chica Discoteca 2 |
| Carol Ros | Amiga Begoña 1 |
| Lola Moltó | Amiga Begoña 2 |
| Diego Braguinsky | Señor Orce |
| Toni River | Camarero Chiringuito |
| Markus Warnecke | Portero Discoteca |
| Ángela Castilla | Presentadora de TV |
| María Costa | Reportera TV |
| Juan Navarro Teniente Paterson | Hombre |
| Ernesto Vañes | Vecino |
| Mayte Mira | |

## Crítiques

| « | "Espanya és 'ansí'. (...) un malson social-cinematogràfic esdevinguda en un túnel del temps que vindria a demostrar que igual el nostre país no ha canviat tant" | » |
| — Javier Ocaña, El País |||

## Premis

* Premi al millor llargmetratge de Mostra Cinema Valencià a la XXVIII edició de la Mostra de València.

## Emissió per televisió

Perquè La 1 emetés la pel·lícula, es van haver d'abonar entre 500 000 i 600 000 euros a la productora.

## Referències

* ↑ Finaliza el rodaje de la película
* ↑ En record d'aquell grup dels setanta
* ↑ Atasco en la nacional a gara.naiz
* ↑ España es 'ansí', El País, 20 de juliol de 2007
* ↑ La película argelina 'La maison jaune' gana la Palmera de Oro de la XXVIII Mostra de Valencia, Las Provincias, 24 d'octubre de 2007
* ↑ «Lo que cuesta la ‘tele’». Arxivat de l'original el 2011-08-07. [Consulta: 30 agost 2024].

## Enllaços externs

* Atasco en la nacional a YouTube
# Atletisme als Jocs Olímpics d'Estiu de 1896 - 400 metres homes

Atletisme als Jocs Olímpics d'Estiu 1896 :
| Proves de pista |||||||
| 100 m | homes |
| 400 m | homes |
| 800 m | homes |
| 1.500 m | homes |
| 110 m tanques | homes |
| Curses de carretera |||||||
| Marató | homes |
| Proves de camp |||||||
| Salt de llargada | homes |
| Triple salt | homes |
| Salt d'alçada | homes |
| Salt amb perxa | homes |
| Llançament de pes | homes |
| Llançament de disc | homes |
| 1900 > |||||||
Els 400 metres llisos va ser la darrera prova que es va dur a terme el primer dia dels Jocs, quan començava a vesprejar i la temperatura baixava, per la qual cosa l'interès del públic en aquestes carreres va ser menor que en les proves que el van precedir.
Els set atletes que hi van prendre part van ser dividits en dos grups. Els dos corredors més ràpids de cada grup passaven a la final, disputada l'endemà. Aquestes curses es van disputar a l'Estadi Panathinaiko.

## Medallistes

| Or | Plata | Bronze |
| Tom Burke | Herbert Jamison | Charles Gmelin |

## Resultats
### Eliminatòries
#### Eliminatòria 1

| Posició | Atleta | Temps |
| 1 | Herbert Jamison | 56,8 segons |
| 2 | Fritz Hoffmann | 58,6 segons |
| 3-4 | Kurt Dörry | desconegut |
| 3-4 | Alphonse Grisel | desconegut |
Herbert Jamison dels Estats Units va guanyar la primera eliminatòria amb un temps de 56,8 segons, i Fritz Hoffmann d'Alemanya va arribar un segon després.
Alphonse Grisel de França i Kurt Dörry d'Alemanya també van competir, però els seus temps i les seves posicions finals no van quedar registrats i només se sap que no van aconseguir avançar a la final.
Hoffmann i Grisel van haver de córrer 402 metres a causa que van ser penalitzats per sortir en fals.

#### Eliminatòria 2

| Posició | Atleta | Temps |
| 1 | Tom Burke | 58,4 segons |
| 2 | Charles Gmelin | desconegut |
| 3 | Frantz Reichel | desconegut |
El nord-americà Tom Burke va guanyar la segona eliminatòria després d'haver corregut aquell mateix dia en els 100 metres llisos. Charles Gmelin va ser segon, però tant el temps d'aquest com el del francès Frantz Reichel no van quedar registrats.

### Final

| Posició | Atleta | Temps |
| | Tom Burke | 54,2 segons |
| | Herbert Jamison | 55,2 segons |
| | Charles Gmelin | 55,6 segons |
| 4 | Fritz Hoffmann | 55,6 segons |

## Referències

* 1 2 «Olympedia – 400 metres, Men». [Consulta: 24 desembre 2024].

## Enllaços externs

* Mallon, Bill; & Widlund, Ture (1998). The 1896 Olympic Games. Results for All Competitors in All Events, with Commentary. Jefferson: McFarland. ISBN 0-7864-0379-9 (pdf Arxivat 2011-05-23 a Wayback Machine.) (anglès)
# Atletisme als Jocs Olímpics d'Estiu de 1932 - 4x100 metres relleus femenins

Els 4x100 metres relleus femenins va ser una de les proves del programa d'atletisme disputades durant els Jocs Olímpics d'Estiu de Los Angeles de 1932. La prova es va disputar el 7 d'agost de 1932 i hi van prendre part 24 atletes de 6 nacions diferents. Es permetia un màxim de tres atletes per país.

## Medallistes

| Or | Plata | Bronze |
| Estats UnitsMary Carew Evelyn Furtsch Annette Rogers Wilhelmina von Bremen | CanadàMary Frizzel Mildred Fizzell Lilian Palmer Hilda Strike | Regne UnitNellie Halstead Eileen Hiscock Gwendoline Porter Violet Webb |

## Horari

| Data | Hora | Ronda |
| diumenge 7 d'agost de 1932 | 15:00 | Final |

## Resultats
### Final

Com que només s'havien inscrit sis equips, els equips van sol·licitar que es fes una final directa, cosa que els àrbitres van acceptar.
Els Estats Units van derrotar per poc els canadencs en una competició molt ajustada i emocionant: els dos equips varen acreditar un nou rècord mundial.
| Pos. | Atletes | País | Temps | Notes |
| 1 | Mary Carew Evelyn Furtsch Annette Rogers Billie von Bremen | Estats Units | 47.0 | WR |
| 2 | Mildred Fizzell Lillian Palmer Mildred Fizzell Hilda Strike | Canadà | 47.0 | WR |
| 3 | Eileen Hiscock Gwen Porter Violet Webb Nellie Halstead | Regne Unit | 47.6 | |
| 4 | Jo Dalmolen Cor Aalten Bep du Mée Tollien Schuurman | Països Baixos | 47.7 | |
| 5 | Mie Muraoka Michi Nakanishi Asa Dogura Sumiko Watanabe | Japó | 48.9 | |
| 6 | Grete Heublein Ellen Braumüller Tilly Fleischer Marie Dollinger | Alemanya | 50.0 | |
Clau: WR = rècord del món

## Referències

* ↑ «Olympedia – 4 x 100 metres Relay, Women». [Consulta: 29 agost 2024].
* ↑ Official Report, p. 377.
* ↑ «Athletics at the 1932 Los Angeles Summer Games: Women's 4 × 100 metres Relay». sports-reference.com. Arxivat de l'original el 17 April 2020. [Consulta: 10 agost 2017].
# Atletisme als Jocs Olímpics d'Estiu de 2024 - 4x100m relleus masculí

La prova masculina de 4x100m relleus d'Atletisme als Jocs Olímpics de París 2024 serà la 26a edició de l'esdeveniment en unes Olimpíades. La prova es disputarà entre el 8 i el 9 d'agost del 2024 a l'Stade de France de París.
Itàlia és la vigent campiona de la disciplina olímpica, després de guanyar la medalla d'or als Jocs Olímpics de Tòquio 2020. La medalla de plata fou pel Canadà i la de bronze se la va emportar la selecció de la Xina.
L'equip dels Estats Units, és amb molta diferència, la selecció més guardonada, amb 15 medalles d'or i 2 medalles de plata, en les 25 edicions que l'esdeveniment ha estat present als Jocs Olímpics.

## Format

Els 4x100 metres relleus són una prova que consisteix en la participació de 4 atletes diferents en cada equip, que corren 100 metres cadascun i es passen un testimoni quan fan el relleu. La competició començarà amb la fase de Heats, on hi haurà 2 curses diferents i es classificaran els 3 primers de cada sèrie i els següents 2 millors temps globals. La final la disputaran 8 equips i les 3 seleccions que quedin al capdavant a la final, obtindran les medalles.

## Classificació

La principal manera de classificar-se serà en el Campionat del Món de Curses de Relleus que se celebrarà a Nassau, els dies 4 i 5 de maig de 2024. Els 14 primers equips es classificaran directament pels Jocs Olímpics. Les 2 places sobrants, s'obtindran mitjançant el rànquing mundial, que es tancarà el 30 de juny de 2024.
| Mètode de classificació | Places | País |
| Campionat del Món de Relleus | 14 | |
| Rànquing atlètic | 2 | |

## Medaller històric

| Posició | País | | | | Total |
| 1 | Estats Units | 15 | 2 | 0 | 17 |
| 2 | URSS | 2 | 4 | 1 | 7 |
| 3 | Regne Unit | 2 | 3 | 2 | 7 |
| 4 | Jamaica | 2 | 1 | 0 | 3 |
| 5 | Alemanya | 1 | 2 | 2 | 5 |
| 6 | Canadà | 1 | 1 | 2 | 4 |
| 6 | Itàlia | 1 | 1 | 2 | 4 |
| 8 | Trinitat i Tobago | 1 | 1 | 0 | 2 |
| 9 | Japó | 0 | 2 | 0 | 2 |
| 9 | Polònia | 0 | 2 | 0 | 2 |
| 11 | França | 0 | 1 | 5 | 6 |
| 12 | Cuba | 0 | 1 | 2 | 3 |
| 12 | Brasil | 0 | 1 | 2 | 3 |
| 13 | Nigèria | 0 | 1 | 1 | 2 |
| 13 | Suècia | 0 | 1 | 1 | 2 |
| 15 | Alemanya de l'Est | 0 | 1 | 0 | 1 |
| 16 | Xina | 0 | 0 | 1 | 1 |
| 16 | Alemanya Occidental | 0 | 0 | 1 | 1 |
| 16 | Hongria | 0 | 0 | 1 | 1 |
| 16 | Països Baixos | 0 | 0 | 1 | 1 |

## Referències

* ↑ «Calendari oficial olímpic» (en anglès). Paris 2024. [Consulta: 7 febrer 2024].
* ↑ «Tokyo 2020 Athletics Men's 4x100m Relay Results» (en anglès). World Athletics.
* ↑ «4x100m relleus» (en anglès). World Athletics. [Consulta: 7 febrer 2024].
# Atletisme als Jocs Olímpics d'Estiu de 2024 - 4x400m relleus femení

La prova femenina de 4x400m relleus d'Atletisme als Jocs Olímpics de París 2024 serà la 14a edició de l'esdeveniment en unes Olimpíades. La prova es disputarà entre el 9 i el 10 d'agost del 2024 a l'Stade de France de París.
Els Estats Units són les vigents campiones de la prova olímpica, després de guanyar la medalla d'or als Jocs Olímpics de Tòquio 2020. La medalla de plata fou per l'equip de Polònia, mentre que la de bronze se la va emportar la selecció de Jamaica.
L'equip dels Estats Units, és amb molta diferència, la selecció més guardonada, amb 8 medalles d'or i 4 medalles de plata, en les 13 edicions que l'esdeveniment ha estat present als Jocs Olímpics.

## Format

Els 4x400 metres relleus són una prova que consisteix en la participació de 4 atletes diferents en cada equip, que corren 400 metres cadascuna (1 volta a la pista) i es passen un testimoni quan fan el relleu. La competició començarà amb la fase de Heats, on hi haurà 2 curses diferents i es classificaran els 3 primers equips de cada sèrie i els següents 2 millors temps globals. La final la disputaran 8 equips i les 3 seleccions que quedin al capdavant a la final, obtindran les medalles.

## Classificació

La principal manera de classificar-se serà en el Campionat del Món de Curses de Relleus que se celebrarà a Nassau, els dies 4 i 5 de maig de 2024. Els 14 primers equips es classificaran directament pels Jocs Olímpics. Les 2 places sobrants, s'obtindran mitjançant el rànquing mundial, que es tancarà el 30 de juny de 2024.
| Mètode de classificació | Places | País |
| Campionat del Món de Relleus | 14 | |
| Rànquing atlètic | 2 | |

## Medaller històric

| Posició | País | | | | Total |
| 1 | Estats Units | 8 | 4 | 0 | 12 |
| 2 | Alemanya de l'Est | 3 | 0 | 1 | 4 |
| 3 | URSS | 2 | 0 | 1 | 3 |
| 4 | Equip Unificat | 1 | 0 | 0 | 1 |
| 5 | Jamaica | 0 | 4 | 2 | 6 |
| 6 | Rússia | 0 | 1 | 1 | 2 |
| 7 | Polònia | 0 | 1 | 0 | 1 |
| 7 | Nigèria | 0 | 1 | 0 | 1 |
| 7 | Canadà | 0 | 1 | 0 | 1 |
| 10 | Regne Unit | 0 | 0 | 4 | 4 |
| 11 | Alemanya Occidental | 0 | 0 | 2 | 2 |
| 12 | Ucraïna | 0 | 0 | 1 | 1 |
| 12 | Alemanya | 0 | 0 | 1 | 1 |

## Referències

* ↑ «Calendari oficial olímpic» (en anglès). Paris 2024. [Consulta: 8 febrer 2024].
* ↑ «Tokyo 2020 Athletics women's 4x400m Relay Results» (en anglès). olympics.com.
* ↑ «4x400m relleus» (en anglès). World Athletics. [Consulta: 9 febrer 2024].
# Atletisme als Jocs Olímpics d'Estiu de 2024 - 4x400m relleus masculí

La prova masculina de 4x400m relleus d'Atletisme als Jocs Olímpics de París 2024 serà la 26a edició de l'esdeveniment en unes Olimpíades. La prova es disputarà entre el 9 i el 10 d'agost del 2024 a l'Stade de France de París.
Els Estats Units són els vigents campions de la disciplina olímpica, després de guanyar la medalla d'or als Jocs Olímpics de Tòquio 2020. La medalla de plata fou pels Països Baixos i la de bronze se la va emportar la selecció de Botswana.
L'equip dels Estats Units, és amb molta diferència, la selecció més guardonada, amb 18 medalles d'or i 3 medalles de plata, en les 25 edicions que l'esdeveniment ha estat present als Jocs Olímpics.

## Format

Els 4x400 metres relleus són una prova que consisteix en la participació de 4 atletes diferents en cada equip, que corren 400 metres cadascun (1 volta a la pista) i es passen un testimoni quan fan el relleu. La competició començarà amb la fase de Heats, on hi haurà 2 curses diferents i es classificaran els 3 primers equips de cada sèrie i els següents 2 millors temps globals. La final la disputaran 8 equips i les 3 seleccions que quedin al capdavant a la final, obtindran les medalles.

## Classificació

La principal manera de classificar-se serà en el Campionat del Món de Curses de Relleus que se celebrarà a Nassau, els dies 4 i 5 de maig de 2024. Els 14 primers equips es classificaran directament pels Jocs Olímpics. Les 2 places sobrants, s'obtindran mitjançant el rànquing mundial, que es tancarà el 30 de juny de 2024.
| Mètode de classificació | Places | País |
| Campionat del Món de Relleus | 14 | |
| Rànquing atlètic | 2 | |

## Medaller històric

| Posició | País | | | | Total |
| 1 | Estats Units | 18 | 3 | 0 | 21 |
| 2 | Regne Unit | 2 | 5 | 5 | 12 |
| 3 | Jamaica | 1 | 3 | 1 | 5 |
| 4 | Bahames | 1 | 1 | 2 | 4 |
| 5 | Kenya | 1 | 1 | 0 | 2 |
| 6 | Nigèria | 1 | 0 | 2 | 3 |
| 7 | URSS | 1 | 0 | 0 | 1 |
| 8 | Alemanya | 0 | 2 | 2 | 4 |
| 9 | França | 0 | 2 | 1 | 3 |
| 10 | Austràlia | 0 | 2 | 0 | 2 |
| 11 | Suècia | 0 | 1 | 1 | 2 |
| 12 | Cuba | 0 | 1 | 0 | 1 |
| 12 | Alemanya de l'Est | 0 | 1 | 0 | 1 |
| 12 | Països Baixos | 0 | 1 | 0 | 1 |
| 12 | Polònia | 0 | 1 | 0 | 1 |
| 16 | Alemanya Occidental | 0 | 0 | 3 | 3 |
| 17 | Trinitat i Tobago | 0 | 0 | 2 | 2 |
| 17 | Canadà | 0 | 0 | 2 | 2 |
| 19 | Botswana | 0 | 0 | 1 | 1 |
| 19 | Itàlia | 0 | 0 | 1 | 1 |
| 19 | Sud-àfrica | 0 | 0 | 1 | 1 |
| 19 | Índies Occidentals | 0 | 0 | 1 | 1 |

## Referències

* ↑ «Calendari oficial olímpic» (en anglès). Paris 2024. [Consulta: 8 febrer 2024].
* ↑ «Tokyo 2020 Athletics men's 4x400m Relay Results» (en anglès). olympics.com.
* ↑ «4x400m relleus» (en anglès). World Athletics. [Consulta: 9 febrer 2024].
# Attilio Calatroni

Attilio Calatroni (Brescia, 18 de juliol de 1950) és un tirador d'esgrima italià, ja retirat, especialista en floret, que va competir durant la dècada de 1970.
El 1976 va prendre part en els Jocs Olímpics d'Estiu de Mont-real, on va guanyar la medalla de plata en la prova del floret per equips del programa d'esgrima.
En el seu palmarès també destaquen dues medalles al Campionat del Món d'esgrima, de bronze el 1975 i de plata el 1977.

## Referències

* 1 2 «Olympedia – Attilio Calatroni». [Consulta: 5 agost 2023].
# Auger de Balben

Auger de Balben (Risós, segle XII - Jerusalem, 1162 $^{(Gregorià)}$), a vegades anomenat Oger de Balben o Otteger de Balben, fou el tercer Mestre de l'Hospital amb un mandat de 1160 fins a la seva mort, el 1162.
La modèstia i la humilitat dels primers temps de l'orde van fer que no hi hagués candidats a succeir Raymond du Puy, així fou com Auger de Balben fou escollit per aclamació amb els vots de tot el capítol. Era un noble del Delfinat, antic company d'armes de l'anterior mestre. Fou un bon conseller del rei de Jerusalem. El seu successor va ser Gilbert d' Assailly.

## Referències

* ↑ Vann, Theresa M. Order of the Hospital. The Crusades––An Encyclopedia, pp. 598–605, 2006.
* ↑ Charles Moeller (1910). "Hospitallers of St. John of Jerusalem". In Catholic Encyclopedia. 7. New York: Robert Appleton Company.
* ↑ «1911 Encyclopædia Britannica/St John of Jerusalem, Knights of the Order of the Hospital of - Wikisource, the free online library» (en anglès). [Consulta: 30 novembre 2024].
# Aurora Perrineau

Aurora Robinson Perrineau (Los Angeles, 23 de setembre de 1994) és una actriu i model estatunidenca. Es féu conèixer arran del seu paper de Shana Elmsford el 2015 a la pel·lícula Jem and the Holograms, adaptació cinematogràfica en directe de la sèrie de televisió animada dels anys 80 Jem. Més endavant interpretà Giselle Hammond a Truth or Dare (2018) i Tanya a la sèrie de Netflix, When They See Us, el 2019.
El 2022 va ser C a la sèrie distòpica Westworld del canal estatunidenc HBO i el 2024 és Riddy (forma abreujada d'Euridyce) un dels protagonistes principals de Kaos, una nova sèrie de Netflix, juntament amb Jeff Goldblum que hi interpreta el pare dels déus Zeus.

## Biografia

Aurora Perrineau nasqué al si d'una família del món de l'espectacle el 23 de setembre de 1994 a Califòrnia (Los Angeles). Sa mare, Brittany Perrineau (nascuda Robinson), és una model, actriu i productora, mentre que el seu pare, Harold Perrineau, és un actor que tingué rols relativament importants a les sèries Lost i Oz i interpretà Link a Matrix Reloaded i Matrix Revolutions. Aurora és la primera filla de la parella i té dues germanes més petitesː Wynter Aria, nascuda el 2008 i Holiday Grace (2013).

## Filmografia
### Films

| Any | Títol | Rol | Notes |
| 2012 | Air Collision | Radhika Darshan | Direct-to-video |
| 2015 | A House Is Not a Home | Ashley Williams | |
| 2015 | Equals | Iris | |
| 2015 | Jem and the Holograms | Shana Elmsford | |
| 2015 | Freaks of Nature | Vampira | |
| 2016 | Passengers | Celeste | |
| 2018 | Truth or Dare | Giselle Hammond | |
| 2018 | Boo! | Morgan | |
| 2018 | Virginia Minnesota | Addison | |
| 2021 | Rhino | Roxy | |
| TBA | Crossword | Tessa | Post-producció; alhora productora executiva |

### Televisió

| Any | Títol | Rol | Notes |
| 2011 | Pretty Little Liars | Bianca | Episodi: "Picture This" |
| 2014 | Newsreaders | Hilary | Episodi: "F- Dancing, Are You Decent?" |
| 2015 | Chasing Life | Margo | 4 episodis |
| 2017 | The Carmichael Show | Casey North | Episodi: "Maxine's Sister" |
| 2018, 2019 | Into the Dark | DorothyAshley Prime | Episodi: "The Body"Episodi: "All That We Destroy" |
| 2019 | When They See Us | Tanya | Minisèrie; 4 episodis |
| 2019–2021 | Prodigal Son | Dani Powell | Protagonista principal |
| 2022 | Westworld | C / Frankie Nichols | Rol recurrent (Quarta temporada) |
| 2024 | Kaos | Riddy | |

### Vídeos musicals

| Any | Títol | Artista | Notes |
| 2016 | "Kids" | OneRepublic | Rol principal |

## Referències

* ↑ «Family Photo: Harold Perrineau and His Lovely Ladies». People Magazine, 19-03-2013. Arxivat de l'original el 21 October 2014. [Consulta: 23 maig 2014].
* ↑ Smith, C. Molly «Casting Net: Jonah Hill in talks for the Coen Brothers' 'Hail, Caesar!,' more». Entertainment Weekly, 09-07-2014.
# Abròscop emmascarat

L'abròscop emmascarat (Abroscopus schisticeps) és una espècie d'ocell de la família dels cètids (Cettiidae). Habita boscos i espesures de bambú de les muntanyes del nord-est de l'Índia, el Nepal, sud-est del Tibet, sud de la Xina, Myanmar i nord del Vietnam. El seu estat de conservació es considera de risc mínim.

## Referències

* ↑ «Abròscop emmascarat». Cercaterm. TERMCAT, Centre de Terminologia. Rev. 11 setembre 2023 (català)
* ↑ «Cupwings, crombecs, cettiid bush warblers, Streaked Scrub Warbler, yellow flycatchers, hylias» (en anglès). IOC World Bird List Version 13.2. International Ornithologists' Union, 01-07-2023. [Consulta: 10 octubre 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 629. ISBN 978-84-16728-37-4.
* ↑ BirdLife International. «Black-faced Warbler. Abroscopus schisticeps» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 11 setembre 2023].
# Can Quetglas - Hostal Corona

Can Quetglas - Hostal Corona és un edifici ubicat al barri de El Terreno de Palma. Va ser projectat per Francesc Roca Simó, el qual s'inspirà en l'arquitectura gaudiniana. Els seus elements també prenen una estètica regionalista.
El promotor de l'edifici va ser Jaume Quetglas, el qual també ho era d'una altre edifici semblant situat al mateix carrer de Santa Rita. Can Quetglas és un edifici que està catalogat ja que va ser construït el 1910.
Actualment és un hotel boutique. L'hotel va ser adquirit per un grup d'inversors suecs l'any 2021.

## Referències

* 1 2 Guia Urbana de Palma, El Terreno (itinerari 5).
* 1 2 Redacción. «Un grupo inversor sueco compra el Hostal Corona en El Terreno por cinco millones» (en castellà). Diario de Mallorca, 14-09-2021. [Consulta: 28 abril 2024].
# Becket (Massachusetts)

Becket és una població dels Estats Units a l'estat de Massachusetts. Segons el cens del 2000 tenia 1.755 habitants.

## Demografia

Segons el cens del 2000, Becket tenia 1.755 habitants, 692 habitatges, i 505 famílies. La densitat de població era de 14,6 habitants per km².
Dels 692 habitatges en un 30,9% hi vivien nens de menys de 18 anys, en un 61,7% hi vivien parelles casades, en un 6,5% dones solteres, i en un 27% no eren unitats familiars. En el 22% dels habitatges hi vivien persones soles el 7,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 2,92.
Per edats la població es repartia de la següent manera: un 23,6% tenia menys de 18 anys, un 5,6% entre 18 i 24, un 29,2% entre 25 i 44, un 28,6% de 45 a 60 i un 13% 65 anys o més.
L'edat mediana era de 41 anys. Per cada 100 dones de 18 o més anys hi havia 101,4 homes.
La renda mediana per habitatge era de 46.806 $ i la renda mediana per família de 53.417$. Els homes tenien una renda mediana de 40.774 $ mentre que les dones 30.300$. La renda per capita de la població era de 21.861$. Entorn del 3,2% de les famílies i el 4,5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Becket». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 3 agost 2010].
* ↑ «Geographic Comparison Table- Becket». American Fact Finder. Oficina del Cens dels Estats Units, 12-01-2010.